סטיבן הולגייט

סטיבן הולגייט (באנגלית: Stephen Houlgate; נולד ב-24 במרץ 1954) הוא פילוסוף בריטי ופרופסור לפילוסופיה באוניברסיטת וורוויק. הוא ידוע בעיקר בשל מחקריו אודות הגותם הגל, היידגר ודרידה. תחומי העניין שלו כוללים גם את הפילוסופיות של שפינוזה, קאנט וניטשה, ועיסוק בתיאוריית הטרגדיה מאריסטו ועד ימינו. הולגייט מכהן כנשיא "אגודת הגל של בריטניה" ().

הגותו 
בשנת 1986 פורסם ספרו הראשון Hegel, Nietzsche and the Criticism of Metaphysics (הגל, ניטשה וביקורת המטאפיסיקה) ובוא עמד על קווי הדמיון בין התקפותיהן השונות של הגל ושל ניטשה על המטפיזיקה בתקופתם.

ב-1998 ערך שני ספרים על הפילוסופיה של הגל: The Hegel Reader ו-Hegel and the Philosophy of Nature. ב-2011 ערך אסופה נוספת תחת השם A Companion to Hegel יחד עם מייקל באור (Michael Baur).

ב-2005 פרסם ספר מבואי מקיף על שיטתו בפילוסופית של הגל בשם An Introduction to Hegel: Freedom, Truth and History (מבוא להגל: חופש, אמת והיסטוריה). הפרשנות של הולגייט לפילוסופיה של הגל, מונחית באופן כללי על ידי טענתו של הגל שהמחשבה הספקולטיבית מתפתחת באופן אימננטי וללא הנחות יסוד שיטתיות. הוא מערער על קביעתו של היידגר לפיה הגל חושב "בהתאם לרעיון קבוע מראש של הוויה", שהתקבלה בין היתר על ידי דרידה ודלז. חלק מעבודתו נועד להדגים כי פילוסופים פוסט-הגליאנים רבים מבינים את הגל לא נכון, למרות ניסיון להתרחק מרעיונותיו. בנוסף, הוא חוקר את קווי הדמיון בין הגל, היידגר ודרידה, במיוחד בדקונסטרוקציה שערכו למושג ה"מהות.

ב-2006 פרסם את ספרו The Opening of Hegel's Logic. From Being to Infinity ("הפתיחה ללוגיקה של הגל: מהוויה לאינסוף") העוסק בחלקים הראשונים של 'מדע הלוגיקה' להגל.

ב-2022 פורסם ספרו Hegel on Being ("הגל על ההוויה") בשני כרכים. הספר כולל מחקר מקיף על "תורת ההוויה", הספר הראשון של ב'מדע לוגיקה', ובוחן בקפדנות את תיאור האיכות, הכמות והמידה. בספר זה הוא חוקר את הפרויקט הלוגי של הגל ביחס ל'פנומנולוגיה של הרוח', למטאפיזיקה הפרה-קנטיאנית, ולפילוסופיה הביקורתית של קאנט. בספר הוא דן בין היתר בתיאור של הגל לחשבון דיפרנציאלי ובאנטינומיה השנייה של קאנט (ב'ביקורת התבונה הטהורה'), ומציג השוואה מקורית בין הגל לפרגה בנושא המספר. פיפין דן גם בפרשנות של רוברט פיפן להגל.

ביבליוגרפיה

ספרים 
 Hegel, Nietzsche and the Criticism of Metaphysics, Cambridge University Press, 1986
 An Introduction to Hegel: Freedom, Truth and History, 2nd edition, Blackwell, 2005
 The Opening of Hegel's Logic. From Being to Infinity, Purdue University Press, 2006
 Hegel's Phenomenology of Spirit. A Reader's Guide, Bloomsbury, 2013
 Hegel on Being (2 vols.), Bloomsbury, 2021

בעריכתו 
 Hegel and the Philosophy of Nature, SUNY, 1998
 The Hegel Reader, Blackwell, 1998
 Hegel and the Arts, Northwestern University Press, 2007
 G.W.F. Hegel: Outlines of the Philosophy of Right, Oxford University Press, 2008
 A Companion to Hegel, with M.Baur, Blackwell, 2011

קישורים חיצוניים 

 דף המרצה של הולגייט באתר אוניברסיטת וורוויק 

 סטיבן הולגייט, "האתסטיקה של הגל" באתר האנציקלופדיה לפילוסופיה של סטנפורד

הערות שוליים 

בוגרי אוניברסיטת קיימברידג'
סגל אוניברסיטת ווריק
פילוסופים בריטים
ילידי 1954